Ministrstvo za infrastrukturo in konzorcij za posodobitev NEPN

**VABILO**

**Strokovni posvet “Ključne usmeritve za posodobitev Celovitega nacionalnega energetskega in podnebnega načrta”**

**Četrtek, 15. december 2022, 13.00-16.00**

**Konferenčna dvorana, Ministrstvo za infrastrukturo, Langusova 4, Ljubljana**

V okviru procesa posodobitve Celovitega nacionalnega energetskega in podnebnega načrta (NEPN) organiziramo strokovni posvet namenjen nevladnim organizacijam z naslovom **“Ključne usmeritve za posodobitev Celovitega nacionalnega energetskega in podnebnega načrta”**.

Namen posveta je strokovna razprava s predstavniki nevladnih organizacij o ključnih usmeritvah in predpostavkah za pripravo novih projekcij NEPN. Od avgusta do oktobra je potekalo spletno posvetovanje, vzporedno smo v oktobru in novembru izvedli niz strokovnih posvetov po posameznih področjih. Kot nevladno organizacijo (NVO), ki ima status delovanja v javnem interesu na področju energetike, okolja ali narave, vas tako vabimo na posvet, na katerem vam želimo predstaviti rezultate spletnega posvetovanja in ciljnih strokovnih posvetov. Ker želimo posvet pripraviti na čim bolj vključujoč način, vas hkrati vabimo k aktivni udeležbi, tj. k temu, da tudi vi pripravite in nam predstavite po vaši oceni ključne usmeritve in predpostavke za pripravo novih projekcij NEPN, ki so relevantne za posamezne razsežnosti NEPN. Seveda lahko predstavite usmeritve za več področij ali tudi za katero koli drugo področje, če menite, da je ključno in ga ne naslavljamo:

1. gospodarski in družbeni razvoj Slovenije,
2. prihodnost zemeljskega plina in alternativ,
3. zeleni prehod v industriji,
4. trajnostni promet in alternativna goriva v prometu,
5. strategija hlajenja in ogrevanja in povezovanje sektorjev,
6. oskrba z električno energijo.

**Program:**

13:00 **Uvod in namen posveta** (MZI)

13:15 **Predstavitev rezultatov spletnega posvetovanja**

13:30 **Predstavitev rezultatov strokovnih posvetov in razprava**

14:00 **Ključne usmeritve za posodobitev NEPN** (NVO-ji) **in razprava**

16.00 **Zaključek**

V kolikor se nam ne uspete pridružiti v živo, se bomo potrudili zagotoviti prenos prek spleta (Webex). Lepo prosimo, če nam lahko vašo udeležbo potrdite do 5. 12. (prek prijave na [*Google obrazec*](https://docs.google.com/forms/d/e/1FAIpQLScyHaSDiHKAKU4CRZIy42aeVr7Vng5a7poEQQw8UOoVeXJUWg/viewform?usp=sf_link)) in nam do takrat tudi sporočite (na e-naslov [iris.somen@gov.si](mailto:iris.somen@gov.si)), ali bi želeli predstaviti ključne usmeritve za katero koli od zgoraj navedenih področij, oz. če bi želeli spremljati posvet prek spleta.

Vabilo smo poslali vsem NVO, ki imajo status delovanja v javnem interesu na področju energetike, okolja ali narave in javno objavljen e-naslov na spletu. Vljudno vabljeni, da vabilo posredujete tudi drugim NVO, če menite, da bi jih zanimalo sodelovanje na posvetu.

**Prosimo vas, da se na dogodek prijavite do ponedeljka, 5. 12. 2022***Prijava na dogodek poteka prek* [*Google obrazca*](https://docs.google.com/forms/d/e/1FAIpQLScyHaSDiHKAKU4CRZIy42aeVr7Vng5a7poEQQw8UOoVeXJUWg/viewform?usp=sf_link)

**Vljudno vabljeni!**